Hei! Olen Rory Kaye. Löytöretki Jumalan Sanaan -sarjassa -
aiheenamme on tänään ehdoton suosikkini, rukousvastaukset.
Mistä tietää, että voi puhua näkymättömälle Jumalalle -
ja saada rukousvastauksen?
Mistä tietää varmuudella, että vastaus tulee?
Aihe on tosi innostava.
Uskonelämäni ensimmäiset kahdeksan vuotta -
tärkein palvelumuotoni oli rukous ja rukouksen johtaminen.
Uskon vahvasti yksin rukoilemiseen. Siihen Jeesus kehotti.
Mutta myös yhteiselle rukoukselle on oma paikkansa.
Vastuullani oli monta kertaa johtaa rukousta erilaisissa kampanjoissa.
Rakastan rukousta. Mutta taustani on maailmassa ja liike-elämässä.
Ajattelin, etten tuhlaa aikaa rukoukseen, ellei tule tuloksia.
Niinpä halusin tietää, mitä tulisi rukoilla, jotta saan vastauksen.
Kerron pienen todistuksen ja jaan raamatunpaikkoja.
Mutta ensin lausun rukouksen, johon Jumala vastaa varmasti.
Mistä tiedän sen? Koska rukoilen jotain, mikä on ilmoitettu Sanassa.
Raamattu ei ole vain kirja. Se on kirjasto, -
joka koostuu parhaista koskaan kirjoitetuista tai sanotuista asioista -
ja jonka on kirjoittanut itse Herra apostolien ja profeettojen kautta.
Nämä sanat ovat tosia ja koeteltuja. Kun rukoilen -
Jumalan ilmoittaman tahdon mukaan, voin tietää, että se toteutuu.
Isä, rukoilen Messiaan Jeesuksen nimessä, -
että Sinä puhut jokaiselle katsojalle -
ja lisäät heidän uskoaan -
seuraavan puolituntisen aikana.
Anna heille varmuutta tietää, miten rukoilla tahtosi mukaan, -
ja tietää varmaksi, että vastaat.
Herra, kiitos, että vastaat satoihintuhansiin rukouksiin, -
sen tuloksena, että me luotamme Sinuun -
ja tiedämme, mitä Sinä tahdot rukouksesta.
Mitä Jumala tahtoo rukouksesta?
Kuten viimeksi puhuin, Hän tahtoo ensinnäkin, -
että olemme oikeamielisiä Jumalan armosta -
ja Hengen voimalla voitamme kiusaukset -
ja vaellamme Hänen tahtonsa mukaisesti.
Jumala antaa anteeksi. Iso osa rukousta on -
mennä rehellisenä Jumalan eteen ja pyytää anteeksi typeriä tekojamme.
Muista uuden liiton neljäs lupaus.
Se lukee Jer. 31:34:ssä, Hepr. 8:12:ssa -
ja Hepr. 10:ssä.
Jumala valitsee unohtaa syntisi, kun pyydät niitä anteeksi.
Älä jää tuijottamaan pönttöön vessassa käytyäsi.
Vedä vessa ja mene pois.
Selvitä, mitä Hän haluaa sinun tekevän ja mene eteenpäin.
Suurin osa rukouselämääni on selvittää, -
mitä Jumala haluaa minun tekevän, ja sitten tehdä se.
Uskon, että se oli suurin osa myös Jeesuksen rukouselämää.
Hän sanoi, ettei Hän sano mitään, ellei Isä anna sitä sanottavaksi.
Hän sanoi, ettei Hän tee mitään ellei näe Isän tekevän sitä.
Sitten Hän tekee sen Isän kanssa. Jeesuksen rukouselämän suurin osa -
oli etsiä Jumalan tahtoa yhteydessä Hänen kanssaan.
Kun se selvisi, Hän tiesi varmuudella, -
että kun Hän rukoili, puhui ja toimi Jumalan tahdon mukaan, -
se toimisi ja toteutuisi.
Kun Hän käski kuurouden hengen lähteä, se ei jäänyt.
Kun Hän käski sokeuden hengen lähteä, se ei jäänyt.
Hän tiesi, että kun Hän rukoili ja puhui Jumalan tahdon mukaan, se tapahtui.
Tahdon lukea siitä jakeita, mutta ensin todistus.
Vartuin New Yorkissa juutalaisessa perheessä.
Poikasena tapasin puhua Jumalalle. En kuullut Hänen ääntään.
Ehkä kerran kuulin Hänen sanovan nimeni tuulessa.
Minä luovutin. Ja kun olin 21-vuotias, -
kuulin Jumalan puhuvan minulle. Itse asiassa olin silloin 20-vuotias.
Hän sanoi minulle: "Olen Aabrahamin, Iisakin ja Jaakobin Jumala.
Et ole tulossa hulluksi. Isäsi sai sydänkohtauksen kaksi iltaa sitten -
klo 22.05. Hän saa toisen sydän- kohtauksen tänään, ja Hän kuolee.
Mutta jos menet New Yorkiin ja rukoilet isäsi puolesta, hän paranee."
Se oli rukousta. Jumala puhui minulle.
Rukous on ihmisen puhetta Jumalalle, Jumalan puhetta ihmiselle ja yhteyttä.
Jumala voi puhua unissa ja näyissä.
Hän ilmoitti minulle jotain. Vaikken ollut vanhurskas -
ja elin itsekkäästi, itsekeskeisesti ja epäuskoisesti, -
Hän teki aloitteen yhteydenotossa. Älä ikinä rajoita Jumalaa.
Hän voi tehdä, mitä ikinä Hän haluaa, kutsuakseen jonkun.
Monesti Hän kutsuu syntisiä, sillä he eivät tiedä, mitä tehdä elämässään.
Jumala kohtaa meidät, missä olemme.
Minä menin New Yorkiin.
Isä oli siirretty Yalen yliopiston sairaalaan -
New Haveniin Connecticutiin.
Ylilääkäri sanoi: "Myöhästyit. Isäsi sai toisen sydänkohtauksen.
Hän on koomassa.
Toinen keuhko luhistui, samoin kolme neljäsosaa sydämestä.
Sydämen voisi vaihtaa, mutta sydäntä ja keuhkoa ei. Isäsi kuolee."
Menin huoneeseen yksin. Rukoilin kolmisen tuntia.
Pyysin anteeksi syntejäni. Pyysin Jumalaa...
En tuntenut Jeesusta. En osannut pyytää Jeesuksen nimessä.
Mutta pyysin Aabrahamin, Iisakin ja Jaakobin Jumalaa.
Hän on Jeesus ja Isä. Pyysin Jumalaa parantamaan isäni: -
"Jos hintana olisi elämäni, tapa minut."
Muuten tekisin kaikkein huonoimman asian elämässäni: -
ryhtyisin pastoriksi, munkiksi, papiksi, rabbiksi ― mikä vain on Herran tahto.
Sen rukouksen jälkeen tapahtui eräs tietty juttu.
Usko täytti sydämeni. Tämä on ensimmäinen asia, -
mistä tietää varmuudella, että saa rukousvastauksen: -
Jumala vastaa antamalla Pyhän Hengen vaikuttaa, -
niin että saat uskoa Häneltä ja tiedät tietämällä, että jotain tapahtuu.
Hän antaa varmuuden. Niin tapahtui minulle.
Usko täytti sydämeni. Tiesin, että isä paranee.
Menin huoneeseen, suutelin poskea, pidin kädestä.
Hän puristi kättäni ja heräsi koomasta.
Hänen sydämensä ja keuhkonsa paranivat.
Hän pääsi kotiin 6 päivän päästä.
Se oli ensimmäinen rukousvastaukseni.
Ymmärrätte, miksi rukousvastaukset on lempiaiheitani.
Näin tutustuin Jumalaan ja minusta tuli uskova.
Jumala teki aloitteen yhteydenotossa, ja minä rukoilin -
kaikessa syntisyydessäni, osaamatto- muudessani ja tekopyhyydessäni.
Olin taivutellut monia pois uskosta. Tyttöjä, ennen uskoontuloani.
Omia itsekkäitä tarkoitusperiäni varten.
Mutta Jumala antoi minulle anteeksi ja vastasi rukoukseeni.
Jumala rakastaa vastata rukouksiin.
Sen jälkeen halusin vain selvittää, miten saa enemmän yhteyttä Häneen.
Tämä nimittäin oli mahtavaa. Tapahtui ihme.
Sitä ennen en edes tiennyt, että Jumala on todellinen.
Se oli ihmeellistä. Nyt tahdon lukea -
toisen tavan tietää tietämällä, että Jumala vastaa rukoukseen.
Sanoin jo, että kun Jumala kommunikoi, Hän tekee aloitteen.
Hän puhuu sinulle, ja sinä luotat Häneen. Sen tuloksena -
se tapahtuu.
Tässä tapauksessa Jumala puhui minulle ja minä luotin Häneen.
Lisäksi Hän täytti sydämeni uskolla.
Se oli hyvin erityistä.
Kun Jumala antaa ohjeen ja sinä luotat Häneen, se tapahtuu.
Vuosia sitten, ennen kuin luin Jeshuan sanat viimeiseltä ehtoolliselta, -
olin Amerikassa Jumalan miehen, John Wimberin kanssa.
Hän kertoi, että kun hän alkoi rukoilla sairaiden puolesta, -
hän ei uskonut kenenkään paranevan. Mutta koska niin lukee Raamatussa -
ja hän rukoili Raamatun mukaan, se alkoi tapahtua siitä huolimatta.
Toinen tapa saada rukousvastaus on, että luottaa ilmoitettuun Sanaan.
Luetaan, mitä Jeesus sanoo.
Joh. 14. Luen noin kahdeksan jaetta.
Aloitan jakeesta 10.
"Etkö usko, että minä olen Isässä".
Hän ei siis ainoastaan uskonut Isään.
Hän oli täysin yhdistyneenä Isään. Hän oli liittynyt yhteen Isän kanssa.
Täydellinen yhteys.
"...ja että Isä on minussa?
Niitä sanoja, jotka minä teille puhun, minä en puhu itsestäni; -
ja Isä, joka minussa asuu, tekee teot, jotka ovat hänen.
Uskokaa minua, että minä olen Isässä, ja että Isä on minussa".
Sitten Hän sanoo suomeksi: "Totisesti, totisesti".
"Totisesti, totisesti minä sanon teille;
joka uskoo minuun, myös hän on tekevä niitä tekoja, joita minä teen".
Tässä ei puhuta vain apostoleista ja evankelistoista, -
vaan kaikista, jotka luottavat Häneen.
Tässä on seuraava avain rukousvastauksiin.
Luota Jumalan lupauksiin, niin saat ilmestyksen ja tiedät tietämällä.
Tässä Jumala ei ainoastaan vakuuta sinua, -
vaan myös sinä valitset luottaa Hänen ilmoitukseensa.
Jeesus luotti jatkuvasti Jumalan ilmoitukseen, -
ja Hän sai yhtäjaksoisesti rukousvastauksia.
Siirryn jakeeseen 20.
Anteeksi. Siirryn lukuun 15 ja jakeeseen 7.
"Jos te pysytte minussa".
Jeesus selitti, että Hänessä pysyy, kun täyttyy Pyhällä Hengellä.
"Jos te pysytte minussa ja minun sanani..."
Pitää tutkia Hänen sanojaan.
"...pysyvät teissä". Uskot niihin, vaellat niiden mukaan.
Mitä tapahtuu?
..."niin anokaa, mitä ikinä tahdotte"...
Se on oleva Jumalan tahdon mukainen.
Mieti. Jos pysyt Hänen yhteydessään täynnä Pyhää Henkeä, -
ja sen lisäksi mietit Sanaa ja olet yhtä Sanan kanssa, -
pyytämäsi asiat ovat Jumalan johtamia.
Katso, mitä Hän sanoo. Luen sen teille. Joh. 15:7.
"Jos te pysytte minussa ja minun sanani pysyvät teissä, -
niin anokaa, mitä ikinä tahdotte, ja te saatte sen."
Saatte rukousvastauksen. Eli mikä on avain? Hänessä pysyminen.
Uuden liiton kolmas lupaus. Jumala auttaa elämään Hänen yhteydessään.
Se on pysymistä Pyhän Hengen täyttämänä. Pysymistä Sanassa.
Olemista tietoisena Hänen ohjeistaan. Tiedon ja viisauden sanoja.
Herran äänen ja sanattomien ohjeiden kuuntelemista.
Hepreassa sanotaan, että Jumala puhuu hiljaisuudella.
Usein Hän kirjoittaa sydämeemme ilman kuultavia sanoja.
Silti tiedät tietämällä. Jumala mielellään vaikuttaa tahtomiseemme.
Fil. 2:13:ssa sanotaan, että Jumala vaikuttaa tahtomiseen ja tekemiseen.
Kun rukoilemme Jumalan vaikuttaman tahtomisen mukaisesti, -
saamme rukousvastauksia.
Minulla on tuhansia todistuksia siitä, -
kuinka Jumala on johtanut rukoustani ja olen saanut vastauksen.
Kerron ensi kerralla kolmesta kuolleista heränneestä.
Sitä en tehnyt minä. Hän antoi ohjeet -
ja täytti lupauksensa.
Jumala ei halunnut vain antaa lupauksia 3 000 ja 2 000 vuotta sitten.
Hän haluaa antaa sinulle, Petterille kameran takana, kaikille katsojille, -
sinulle henkilökohtaisesti ohjeita ja sitten rukousvastauksia.
Miksi? Se on seuraava jae. Jeesus selittää.
Hän sanoo... Luen uudelleen Joh. 15:stä.
Jae 7.
"Jos te pysytte minussa ja minun sanani pysyvät teissä, -
niin anokaa, mitä ikinä tahdotte, ja te saatte sen.
Siinä minun Isäni kirkastetaan..."
Onpa hienoa. Rukousvastaukset kirkastavat Isää.
Siksi tämä on kaikkein aikain lempiaiheistani.
Haluan kirkastaa Taivaan Isää.
Miten Häntä kirkastetaan? Kun sinä, sinä ja minä -
rukoilemme Hänen tahtonsa mukaan ja se toteutuu.
Se on ihmeellistä niin meille kuin muillekin. Se vahvistaa uskoamme.
Katso, mitä Jeesus sanoo tässä. Joh. 15:8.
"Siinä minun Isäni kirkastetaan," että te kannatte paljon hedelmää.
Että rukouksiinne vastataan, autatte ihmisiä uskoon ja opetuslapseuteen.
Että elämässänne on paljon hedelmää.
Ja että te...
"... ja tulette minun opetuslapsikseni."
Hepreassa sanotaan 'talmid'. Olet elävä tulkinta Hänen tahdostaan.
Jumala tahtoo, että selvitämme, mikä on Hänen tahtonsa, ja teemme sen.
Room. 12:1―2:n mukaan meidän tulee antaa ruumiimme eläväksi uhriksi -
joka päivä. Etsiä Hänen tahtoaan.
Hänen hyvää, otollista ja täydellistä tahtoaan.
Kun pysymme Hänessä, Hän uudistaa mieltämme.
Alamme ajatella yhä enemmän Hänen tahtonsa mukaisesti.
Viimeksi mainitsin Jeesuksen kolme ehtoa opetuslapsena olemiselle -
ja Hänen ohjeidensa saamiselle. Kaikki kolme liittyvät ristiin.
"Ei minun tahtoni, vaan Sinun, Herra. Ei äidin, isän, sisaren, veljen, -
vaimon tai lasten tahto, ellei se sitten ole tahtosi mukainen."
Ei minun tahtoni, vaan Sinun, rahan ja aikani suhteen.
Nämä kolme ehtoa Jeesus meille antaa -
noudatettavaksi rukouksessa. Jos täytämme ne, -
valitsemme luottaa Häneen ja rukoilemme Hänen tahtonsa mukaan,-
Hän vastaa rukoukseemme. Katsokaapa tätä. Joh. 15:9.
"Niinkuin Isä on minua rakastanut, niin minäkin olen rakastanut teitä".
Eikö olekin hienoa? Jeesus sanoo: "Olen rakastanut ja rakastan teitä."
Hän sanoo: "pysykää minun rakkaudessani".
Kyse on yhteydestä Jumalan kanssa.
Haluatko rukousvastauksia? Pysy Hänen yhteydessään.
Viimeksi tutkimme Sananlaskuista ja muualta jakeita, -
jossa kehotetaan suoraselkäisyyteen. Myös Uusi testamentti sanoo, -
että vanhurskaan rukouksiin vastataan.
Jumala on tarkkaavainen, kun etsimme ensin Hänen valtakuntaansa-
ja vanhurskauttaan eli teemme oikein.
Pyhä Henki sanoi minulle vuosien ajan: "Tee se, mikä on oikein."
Esimerkiksi vastaa puhelimeen.
Gunnar, olen yhä studiossa. Tavataan 20 minuutin päästä.
Se oli rakas ystäväni Gunnar Weckström -
ja myös entisen arkkipiispan Jukka Paarman ystävä.
Hän johti Oasis-liikettä Suomessa.
Saarnasin sekä ruotsin- että suomenkielisille -
hänen kaupungissaan joitain vuosia sitten.
Opin Gunnarilta erään asian.
Sen, että Jumala haluaa meidän olevan rehellisiä toisillemme.
Meillä on ystävyys, jossa olemme täysin rehellisiä toinen toisellemme.
Se on seuraava asiakohta. 1. Joh. 1:7:ssä sanotaan, -
että jos vaellamme Herran valkeudessa ja yhteydessä toisiimme,
Jeesuksen veri puhdistaa kaikista synneistä.
Jumala tahtoo puhdistaa meidät asioista, jotka erottavat meidät -
toisistamme ja Jumalasta -
paitsi rukouksessa, myös keskinäisessä yhteydessä.
Siksi Jeesus puhuu rakkaudessa pysymisestä.
Rakkaus liittyy paitsi Jumalaan myös ihmisiin.
"Jos rakastatte minua, pidätte minun käskyni ja rakastatte toisianne."
Jeesus sanoo opetuslapsilleen viisi kertaa -
ristiinnaulitsemista edeltävänä iltana Matt. 13:34―35:ssä.
Rakastakaa toinen toisianne, niin kuin minä olen rakastanut teitä.
Se on seuraava rukousvastausten avain. Noudattaa jo ilmoitettua, -
etenkin rakkautta. Uudessa liitossa meillä on vain yksi uusi käsky.
Rakastakaa niin kuin minä rakastan teitä.
Miten pystymme siihen? Pyhä Henki antaa meille, mitä sanoa ja tehdä.
Hän auttaa meitä antamaan anteeksi toisillemme -
ja rakastamaan, palvelemaan, lohduttamaan ja rohkaisemaan -
anteeksiantoa Herralta itseltään Hänen nimessään ja sijastaan.
Tämä on Joh. 15:9. Luen sen uudelleen.
"Niinkuin Isä on minua rakastanut, niin minäkin olen rakastanut teitä; -
pysykää minun rakkaudessani.
Jos te pidätte minun käskyni, niin te pysytte minun rakkaudessani,
niinkuin minä olen pitänyt Isäni käskyt ja pysyn hänen rakkaudessaan.
Tämän minä olen puhunut, että minun iloni olisi teissä -
ja teidän ilonne tulisi täydelliseksi.
Tämä on minun käskyni, että te rakastatte toisianne, -
niinkuin minä olen teitä rakastanut."
Sitten Hän jatkaa, että jos teemme näin, -
me rukoilemme -
Jumalan tahdon mukaisesti käytöksellämme, ja Hän vastaa.
Tahdon tutkia tästä vielä kahta jaetta, ja menemme sitten eteenpäin.
Joh. 16:25: -
"Tämän minä olen puhunut teille kuvauksilla; -
mutta tulee aika, jolloin minä en puhu teille enää kuvauksilla, -
vaan avonaisesti julistan teille sanomaa Isästä.
Sinä päivänä te anotte minun nimessäni..."
Se päivä tuli pian. Hän nousi kuolleista.
Hän oli käynyt Isän luona ja palannut.
Ja Hän sanoo heille: -
"Sinä päivänä". Se tarkoittaa meidän aikaamme.
"...te anotte minun nimessäni; -
enkä minä sano teille, että minä olen rukoileva Isää teidän edestänne;"
Ei tarvita välimiestä.
"Te rukoilette Isää nimessäni ja sijastani."
Ja mitä tapahtuu? "...sillä Isä itse rakastaa teitä, -
sentähden että te olette minua rakastaneet -
ja uskoneet minun lähteneen Jumalan tyköä."
Ja mitä tapahtuu? Vastaako Jumala rukoukseen?
Luetaan yhdessä, mitä Hän sanoo: -
"Tähän asti te ette ole anoneet mitään minun nimessäni".
He eivät tienneet voivansa rukoilla Isää Jeesuksen nimessä.
Hän ilmoitti sen sinä iltana.
Hän sanoo Joh. 16:ssa jakeen 24 lopussa: -
"anokaa, niin te saatte, että teidän ilonne olisi täydellinen."
Ei vain yhtä tai kahta asiaa. Hän tahtoo, että pyydämme kaikessa, -
että Jumala ilmoittaa meille tahtonsa.
Yksi Jumalan suurista iloista on vastata uskon rukoukseen.
Jaakobin kirjeessä puhutaan uskon rukouksesta. Luen sen.
Studiossa on tosi kuuma. Toivottavasti en häiritse keskittymistänne, -
kun pyyhin otsaani koko ajan.
Hän sanoo näin. Rakastan tätä.
Hän sanoo, että jos keskuudessanne joku sairastaa, -
hän kutsukoon vanhimmat. Jos hän on tehnyt syntiä, hän saa anteeksi.
Mutta sitten vanhimpien tulisi rukoilla uskon rukous.
Mikä on uskon rukous? Siinä ei ainoastaan toivota vastausta.
Siinä on saatu ohjeet, miten rukoilla, -
Raamatun, Pyhän Hengen, jo tietämäsi asian tai ilmoituksen kautta.
Kun rukoilet uskossa, tapahtuu jotain mahtavaa. Rukouksiin vastataan.
Niin tässä sanotaan. Kun he rukoilevat -
Jumalan tahdon mukaisesti, sairas paranee.
Vau!
Tämä on Jaak. 5:15. "Ja uskon rukous pelastaa sairaan, -
ja Herra antaa hänen nousta jälleen; ja [synnit] annetaan hänelle anteeksi."
Seuraava jae puhuu toinen toisesta, ei vain vanhimmista.
"Tunnustakaa siis toisillenne syntinne [vikanne, virheenne, loukkauksenne]".
Ja mitä muuta? Tunnustakaa, että te parantuisitte.
Ja rukoilkaa toistenne puolesta.
Jumala tahtoo, että rukoilemme toistemme puolesta. Siinä on voimaa.
Että parantuisitte ja pääsisitte lähemmäs Jumalaa.
Jaak. 5:16 [engl.] on mielestäni hyvä.
"Vanhurskaan vilpitön, harras, jatkuva rukous -
on suunnattoman voimakas ja dynaaminen vaikutukseltaan."
Sitten Jaakob puhuu Eliasta. Hän oli samanlainen ihminen kuin mekin.
Hän rukoili hellittämättä, ja Jumala vastasi hänelle radikaalisti.
Se on totta edelleen. Jumala vastaa rukouksiin yhä.
Ensi kerralla kerron, kuinka olen nähnyt Jumalan herättävän kuolleita.
Yksi heistä oli junamatkustaja, -
joka matkusti TV7:ltä Helsingistä Turkuun, kuten minä teen tänään.
Se oli 19. marraskuuta 2017.
Kerron siitä lisää ensi kerralla.
Vielä kaksi jaetta, sitten lausun siunauksen.
Tämä on 1. Piet. kirjeestä.
Luen sen täältä. Se löytyy nopeammin.
1. Piet. 3:12. "Sillä Herran silmät tarkkaavat vanhurskaita -
ja hänen korvansa heidän rukouksiansa [vastatakseen heille], -
mutta Herran kasvot ovat pahantekijöitä vastaan."
Mielenkiintoista, eikö? Jumala kiinnittää huomiota käytökseemme.
Miksi tulee tehdä oikein? Jotta omatunto olisi puhdas, -
rukouksiin vastataan ja vain olla se, joka olet Jumalassa.
On aika kasvaa. Hän ei halua, että olemme vaipoissa: -
synnissä rypemisen ja anteeksiannon kehässä. Hän haluaa antaa voiman.
1. Kor. 10:13:ssa sanotaan, ettei teitä ole kohdannut -
muu kuin inhimillinen kiusaus, mutta Jumala antaa armon rukouksessa.
Se on rukousvastaus, josta tahdon puhua.
Kun käännyt Jumalan puoleen ja pyydät Häneltä apua, -
Hän antaa sinulle itsehillinnän Pyhältä Hengeltä, -
jotta voit kääntyä pois pornon ja ihmispelon kiusauksesta -
ja ahdistuksesta, mitä ikinä se onkin.
Jumala haluaa vastata rukouksiisi, jotta voitat ne asiat.
Lopuksi 1. Piet. 4:7: -
"Mutta kaiken loppu on lähellä. Sentähden olkaa maltilliset -
ja raittiit rukoilemaan.
Ennen kaikkea olkoon teidän rakkautenne toisianne kohtaan harras,
sillä rakkaus peittää syntien paljouden."
Herra, kiitos, että siunaat veljiä ja sisaria Jeesuksen nimessä -
odottaessamme Sinulta viisautta tahdostasi -
ja rukoillessamme tahtosi mukaan. Aamen.
Hei! Olen Rory Kaye. Rakastan Taivas TV7:ää.
Luotan Marttiin koko sydämestäni.
Ihmiset täällä ovat tosi vilpittömiä.
Tämä paikka vie evankeliumia ihmisille ja tekee opetuslapsia.
Tue TV7:ää soittamalla tukinumeroon. Se maksaa vain 12 euroa.
Pyydä täältä myös rukousta. Numero on 0600-10177.
Tili- ja viitenumero näkyvät ruudulla.
Tahdon rohkaista sinua Jeesuksen nimessä. Tue TV7:ää, -
jos se on auttanut ja vahvistanut sinua.
Jos sydämelläsi on, että rakastat tätä työtä, tue sitä. Kiitos.
Suomennos: Marianne Tenetz